Beslutningen er taget som en konsekvens af, at den 26-årige letweltervægters nu tidligere stald ikke kan arrangere kampe nok for nordjyden. - Jeg er ærgerlig over, at det er sket. Jeg havde selvfølgelig håbet på, at jeg i samarbejde med Euro Event kunne have nået en titelkamp, som er mit store mål, siger Kasper Bruun. Det er nye bokseregler fra det internationale bokseforbund, som tvinger Bruun til at bryde med sin promotor. Forbundet har besluttet, at forbyde stævner med både amatør- og professionelle kampe, hvilket boksestalden Euro Event var bygget op omkring. - Det er ikke med vores gode vilje, at Kasper forlader os, men det er bedst for ham, hvis han vil nå sit mål, siger promotor for Euro Event, Allan Back. Bruddet får dog ikke bokseren til at smide håndklædet i ringen. Med sin træner vil han nu selv finde og arrangere kampe. - Boksning er mit liv, og det her bump på vejen får mig ikke til at miste modet. Jeg vil gøre alt for at få en titelkamp, lyder det fra Bruun. Den 25. oktober bokser Kasper Bruun sin næste kamp ved et internationalt stævne i London.

Opsummering:
Pandrup-bokseren Kasper Bruun er blevet fritstillet af sin promotor Euro Event efter blot halvandet år.